Diplomele de BAC și nu numai vor suferi schimbări importante în România, în 2024. În felul acesta, Ministerul Educației speră să simplifice procesul de înscriere la facultate. Reprezentanţii Ministerului au dezvăluit că se va introduce un sistem asemănător CNP-ului de pe buletin.
Ministerul Educației și-a propus să simplifice actele de studii. Până acum, românii aveau copii după diploma de BAC, diploma de absolvire a liceului sau certificatele de competențe, însă aceste acte vor conține un element nou. Adică un cod QR.
Potrivit Ministerului Educației, elevii vor beneficia de un fel de CNP educațional, ce va fi introdus din anul școlar 2024-2025. Codul QR este menit să le simplifice viața absolvenților atunci când merg să se înscrie la facultate. Odată folosit, persoana care scanează documentul va putea avea acces la toate actele de studii.
Mai trebuie să știi că există două feluri de diplome care deja vor avea acest element nou: diploma pentru absolvirea liceului și diploma de definitivare a profesorilor. Acestea fac parte din proiectul pilot.
În continuae, Ministerul Educației a explicat că diplomele de Bacalaureat pentru anul 2024 ar putea fi eliberate înainte de publicarea rezultatelor finale pentru candidații care nu depun contestații. Aceste acte vor fi eliberate înainte de publicarea rezultatelor finale, însă doar după încheierea perioadei în care se pot depune contestații.
În documentul ME este menționat că diplomele de BAC pot fi eliberate, la cerere, candidaților care au promovat examenul maturității:
"Diplomele de Bacalaureat pot fi eliberate, la cerere, candidaților care au promovat examenul de bacalaureat în sesiunea specială mai 2024, sesiunea iunie-iulie 2024, respectiv sesiunea august 2024 şi nu au depus contestație, înainte de afişarea rezultatelor finale, dar numai după finalizarea perioadei pentru depunerea contestaţiilor", este scris în documentul Ministerului Educației.